Code Lyoko

Code Lyoko on ranskalainen animaatiosarja, jonka ensimmäiset jaksot lähetettiin vuonna 2003 France 3 -kanavalla. Code Lyokoa edelsi lyhyt pilottijakso Garage Kids, joka valmistui vuonna 2001. Garage Kidsiä ei näytetty Suomessa. Code Lyokoa ovat Suomessa esittäneet C More Juniori -, Sub- ja Mtv3 -kanavat.

Code Lyoko kertoo neljästä sisäoppilaitoksen oppilaasta. Jeremy-niminen poika löytää vanhasta koulunsa vieressä olevasta tehtaasta suuren supertietokoneen. Pian hän sekä Odd, Ulrich ja Yumi huomaavat, että sen avulla he pääsevät Lyoko-nimiseen virtuaalimaailmaan. Lyokossa heidän vastustajinaan ovat tekoäly-ohjelma X.A.N.A, joka pyrkii maailman valtiaaksi, sekä hänen hirviönsä.

Sarjasta on tehty myös kaksi peliä Nintendo DS:lle ja yksi Wii, PlayStation 2 ja PlayStation Portable -konsoleille.

Sarjasta on tehty viides tuotantokausi vuonna 2012. Kausi kulkee nimellä Code Lyoko Evolution, ja kaudessa on 26 jaksoa. Tämä kausi poikkeaa aikaisemmista siten, että sarjassa näyttelevät oikeat näyttelijät, paitsi Lyoko-osuudet ovat edelleen animoituja. Viides kausi on julkaistu englanniksi, venäjäksi ja ranskaksi. Englanninkielinen versio on nähtävissä ainoastaan Yhdysvalloissa Kabillion kanavalla ja venäjänkielinen versio Karusel-kanavalla. Sarjan suomenkielisen tunnusmusiikin lauloi Jon-Jon Geitel.

Virtuaalimaailma Lyoko 
Lyoko on supertietokoneessa oleva virtuaalimaailma. Jeremy löysi supertietokoneen vanhasta tehtaasta etsiessään osia robottiinsa. Hän käynnisti tietokoneen, josta hän löysi Lyokon. Lyokon maailmaan pääsee supertietokoneeseen liitettyjen skannereiden avulla, joka muuttaa ihmiset dataksi ja siirtää heidät virtuaalimaailmaan. Skannereita on yhteensä kolme kappaletta.
Supertietokonetta osaavat käyttää aluksi vain Jeremy ja Aelita. Jeremy opettaa myös muita käyttämään supertietokonetta, sillä tietokone on ainoa tie Lyokoon.

Lyokon virtuaalimaailmassa seikkailevat pääasiassa Ulrich, Odd, Yumi ja Aelita. Myöhemmin myös William liittyy Lyoko-sotureihin. Jeremy on käynyt Lyokossa kahdesti, joista ensimmäisellä kerralla X.A.N.A. valtasi hänen mielensä. Tämä sai Jeremyn päättämään, ettei hän haluaisi tulevaisuudessakaan käydä Lyokossa.

Päähenkilöt yrittävät tuhota maailman valloitusta yrittävän tietokoneohjelma X.A.N.A:n. X.A.N.A. pystyy hyökkäämään todelliseen maailmaan käyttämällä eräänlaisia torneja, jotka sijaitsevat eri puolilla Lyokoa. Kun X.A.N.A. aktivoi tornin, se pystyy ottamaan esimerkiksi tavallisia ihmisiä hallintaansa ja antamaan heille käyttöön yliluonnollisia voimia. Lyokoon päähenkilöt menevät puolustaakseen maailmaa X.A.N.A:lta. X.A.N.A:n voi pysäyttää vain Lyokosta käsin deaktivoimalla, eli poistamalla käytöstä aktiivisen tornin. Tähän pystyy vain Aelita. Tornin deaktivoidakseen, Aelita menee sen sisään ja syöttää virtuaaliselle näytölle koodin Lyoko (Code: Lyoko), josta sarjan nimikin juontuu. X.A.N.A pyrkii estämään tornien deaktivoimista lähettämällä päähenkilöiden kimppuun hirviöitä. Supertietokoneessa on paluu menneisyyteen -toiminto, jonka avulla Lyoko-tiimi voi kelata aikaa taaksepäin päivän alkuun. Tämä mahdollistaa sen, että kukaan muu, paitsi Lyokossa käyneet henkilöt ei muista päivän tapahtumista mitään ja aloittavat päivänsä uudelleen normaalisti. Aikahyppyjen huono puoli on se, että ne vahvistavat X.A.N.A:a. Jeremy tajuaa tämän vasta, kun X.A.N.A. ottaa haltuunsa supertietokoneen ja käynnistää aikahyppyjä mielivaltaisesti. Sen vuoksi niitä aletaan käyttää vain niissä tilanteissa, joissa se on välttämätöntä Lyokon salassapysymisen vuoksi.

Sektorit ja niiden alueet 
Lyokossa on sektoreita, joissa kaikissa on torneja. Jeremy näkee tornit tutkallaan supertietokoneen kautta käsin. Lyokon sektorit edustavat erilaisia biomeja, niihin kuuluu jäätikkö, metsä, aavikko ja vuoristo. Tiimi löytää myöhemmin Lyokosta myös viidennen sektorin, eli viitossektorin, joka tunnetaan myös nimellä Carthago, Xanan koti. Viitossektorissa on paikka, josta voi etsiä tietoa X.A.N.A:sta käyttöliittymän avulla. Käyttöliittymä on tietynlainen ohjelma, jota Aelita pystyy käyttämään. Viitossektorissa sijaitsee myös alusta, jolla matkustajat siirretään Skidbladniriin, sukellusveneeseen, jolla voi liikkua digimeressä jäämättä vangiksi Lyokoon.

Tehdas 
Lyokoon ei pääse ilman skannereita, jotka sijaitsevat vanhassa tehtaassa, tietokoneen viereisessä huoneessa. Reitti tehtaaseen kulkee viemäriverkoston kautta, johon päähenkilöt pääsevät helposti, vaikka kesken koulupäivän.

Henkilöt

Päähenkilöt

Jeremy Belpois 
Jeremy (ranskankielisessä versiossa Jeremie) Belpois on sarjan alussa 12-vuotias. Jeremy on älyllisesti lahjakas lapsi, ja ryhmän aivot. Toinen sarjan luojista, Thomas Romain on vahvistanut, että hahmo pohjautuu hänen vanhaan luokkakaveriinsa, Jérémie Périniin.

Jeremy oli ensimmäinen joka löysi vanhasta tehtaasta supertietokoneen. Hän on vahva luonne, vaikka onkin mallioppilas. Jeremyllä on isot pyöreät silmälasit sekä vaatteinaan korkeakauluksinen sininen paita ja maantienväriset housut. Neljännellä tuotantokaudella Jeremyn pukeutuu korkeakauluksiseen punaruskeaan paitaan ja vihreisiin sporttisiin housuihin, joissa on sinisiä raitoja. Koska Jeremy on lahjakas melkein kaikessa, hän on opettajien suosikki. Ainoastaan liikunnassa hän ei ole kovin hyvä. Jeremy on ihastunut Aelitaan, ja Aelita myös häneen. Aelita on suudellut Jeremyä. Jeremy pelkää lentämistä.

Jeremy on pienen joukkonsa johtaja, ja muut tottelevat häntä epäröimättä, ellei kyseessä ole erikoistapaus. Jeremy on käynyt Lyokossa kahdesti ja kerran maan ja Lyokon välisellä rajalla. Hän on ainut, joka ymmärtää teknologisia päivityksiä, eivätkä ryhmän muut jäsenet pystyisi ilman häntä olemaan yhteydessä Lyokoon tai Aelitaan, saati taistelemaan X.A.N.A:a vastaan. Hänen lisäkseen vain Aelita osaa käyttää supertietokonetta, mutta myöhemmin Yumi, Odd ja Ulrich opetetaan virtualisoimaan toisensa Lyokoon varmuuden vuoksi. X.A.N.A:n hyökkäysten aikana Jeremy on useimmiten suurimmassa vaarassa, koska hän pysyttelee Maan puolella. Tämä johtuu siitä, että Lyokossa X.A.N.A. voi vahingoittaa vain henkilön virtuaalista hahmoa. Tarpeeksi vahinkoa saadessaan virtuaalinen hahmo tuhoutuu ja henkilö, jolle se kuuluu devirtualisoituu takaisin oikeaan maailmaan. Jeremy on maan päällä altis X.A.N.A:n hyökkäyksille, jotka saattavat vahingoittaa hänen vartaloaan oikeasti.

Aelita Schaeffer 
Aelita oli Lyokossa asuva tyttö, jota Jeremy luuli ensin tietokoneohjelmaksi löytäessään tämän supertietokonetta käynnistäessään. Aelitan isä, Franz Hopper, loi Lyokon ja virtualisoi itsensä ja Aelitan Lyokoon. Kun Jeremy sai materialisoitua Aelitan, he keksivät Aelitalle uuden sukunimen, Stones, jotta hän voisi elää normaalia elämää maassa. Aelitan oikea sukunimi on kuitenkin Schaeffer. Hänen ruumiinsa ikä on sarjan alussa 13-vuotta, mutta hän vietti Lyokossa useita vuosia, ennen kuin Jeremy käynnisti supertietokoneen uudelleen. Hänen todellinen ikänsä olisi yli 20-vuotias. X.A.N.A. yrittää varastaa Aelitan muistin Meduusa-hirviön avulla. Kerran tämä varasti Aelitalta Lyokon avaimet muistin mukana. Aelitan isä Franz Hopper palautti Aelitalle hänen muistinsa, ja tämä sai lisäksi muistot menneisyydestään takaisin.

Aelita on luonteeltaan empaattinen, rauhallinen ja ujo. Kun hän ensimmäistä kertaa saapuu Lyokosta oikeaan maailmaan, hän ei muista mitään elämästään ennen Lyokoa. Tästä syystä hän näyttäytyy hieman naiivina ja ymmärtämättömänä. Sarjan aikana hän kehittyy rohkeammaksi ja itsevarmemmaksi.

Aelita muistuttaa Lyokossa suippojen korviensa takia taruolentoa: keijukaista tai maahista. Aelitan lempiväri on vaaleanpunainen ja hän pukeutuukin sen mukaan niin Lyokossa, kuin arjessakin. Aelitan asusteet Maassa ovat vaihtuneet kolme kertaa. Aelitan ensimmäinen harrastus Maassa hänen materialisoitumisensa jälkeen on teknomusiikki.

Aelita on ihastunut Jeremyyn, joka ihastui Aelitaan jo heti ensi silmäyksellä. Kumpikaan ei ole kuitenkaan kertonut toisilleen tunteistaan, mutta Aelita on suudellut Jeremyä. Aelitalla ja Oddilla ei ole isoa suhdetta, vaikka näin väitetäänkin. He ovat monesti lennähtäneet päällekkäin Lyokossa, mutta se on tapahtunut joko Oddin pelastaessa Aelitaa tai vahingossa. Aelita ja Odd ovat kyllä suudelleet huijatakseen Sissin kätyreitä.

Aelitalla ei ennen ollut hyökkäysvoimia Lyokossa, sillä hän osasi vain luoda asioita, esimerkiksi tehdä siltoja tai seiniä ja luoda itsestään harhakuvan. Aelita oli ensimmäiset neljä kautta ainoa, joka pystyi deaktivoimaan torneja. Code Lyoko Evolutionissa kuka tahansa pystyy deaktivoimaan tornin. Kolmoskaudella Aelita saa uuden voiman: Energiakentän. Hän pystyy tekemään Energiapalloja. Neloskaudella hän saa siivet, ja hän ohjaa Skidbladnir- alusta digimeressä. Ennen siipiä hän yleensä kulki jonkun kyydissä. Aelita tuhoaa lopulta X.A.N.A:n muiden avustuksella ja joutuu samalla kestämään isänsä kuoleman.

Ulrich Stern 
Ulrich Stern on sarjan alussa 13-vuotias, Hän on luonteeltaan vakava, hiljainen ja rohkea. Sarjan aikana hänestä kehittyy vakava riskinottaja. Hänellä on ruskeat hiukset, eikä hän ole hyvä koulussa, sillä hänen koetuloksensa ovat yleensä vain hieman yli hylätyn. Tämän vuoksi Ulrichilla on tulehtuneet välit isänsä kanssa. Mutta Ulrich on hyvä liikunnassa, joka pitää arvosanan korkeana. Ja siitä Ulrichin isä on ylpeä.

Ulrich on ihastunut Yumiin ja kilpailee hänestä toisen pojan, Williamin kanssa.

Ulrichin vaatteet ovat vaihtuneet maassa yhden kerran. Kolmella ensimmäisellä tuotantokaudella Ulrichilla on beige paita, maastonvärinen takki ja maastonväriset housut. Neljännellä tuotantokaudella hänellä on tummanvihreä paita, maastonvärinen takki ja siniharmaat farkut.

Ulrich muistuttaa Lyokossa samuraita. Lyokossa hänen aseensa on lasermiekka, joka vaihtui neljännellä tuotantokaudella kahteen miekkaan. Hänen voimansa ovat supersprintti ja kolmiintuminen. Ulrichin ajoneuvona on lentopyörä. Ulrich on Lyokotaistelijoista vahvin ja nopein. Hän joutuu yleensä taistelemaan Williamia vastaan ja on myös voittanutkin hänet. Ulrichin yksi merkittävimmistä teoista on se kun hän tuhosi Kolossin.

Ulrichin huonekaverina on hänen paras ystävänsä Odd Della Robbia, joka on myös Lyokosoturi.

Odd Della Robbia 
Odd Della Robbia on sarjan alussa 13-vuotias. Hän on luonteeltaan pirteä ja kerskuri. Odd on huoleton pelleilijä, joka vääntää vitsejä mistä asiasta tahansa. Odd ei ole järin hyvä koulussa ja pyytää aina apua Jeremyltä tunnilla, yleensä kokeissa.

Oddin lempiväri on violetti ja hän pukeutuukin sen värisiin vaatteisiin. Kolmella ensimmäisellä tuotantokaudella Oddilla on violetti paita ja housut ja paidan alla purppura T-paita. Oddin vaatteet ovat vaihtuneet yhden kerran 4. tuotantokaudella, jolloin hänellä on violetti college-takki ja housut. Hänellä on vaaleat hiukset ja violetti raita hiuksissa. Hänellä on koira jonka nimi on Kiwi, ja Lyokossa hänen asussaan on Kiwin kuva. Odd yrittää piilotella Kiwiä opettajilta. Hänen olemassaolonsa tuo sarjalle huumoria, ja pistää silmään kampauksensa avulla. Hänen kaikki hiukset laitettu normaalia suuremmalla määrällä geeliä piikin muotoon taakse. Odd on lyhin ja pienikokoisin Lyokotaistelijoista, jos Aelitaa ei lasketa (Hänen hiuksensa pidentävät häntä hieman), mutta se ei estä häntä erottumasta. Oddia sanotaan yleensä ruipeloksi hänen pienestä ja laihasta olemuksesta johtuen. Tästä huolimatta Odd on pohjaton suursyömäri ja sanoo olevansa solakka.

Odd muistuttaa Lyokossa kissaa, ja liikkuu sen tavoin. Hän käyttää aseenaan keltaisia lasernuolia ja voi puolustautua kilvellä. Ensimmäisen tuotantokauden aikana Odd näkee välähdyksiä lähitulevaisuuteen maksimissaan noin viiden minuutin varoitusajalla, josta on usein hyötyä. Jeremy poistaa tämän kyvyn vahingossa myöhemmin. Odd saa neljännen tuotantokauden toisessa jaksossa kissan korvat. Oddin yksi merkittävimmistä teoista oli se, kun hän ampui Williamia juuri silloin, kun Jeremy aloitti Williamin materialisaatio-ohjelman ja Williamista tuli taas oma itsensä. Oddin suhde tyttöystäviinsä ei ole koskaan kestänyt kauaa. Oddin suurin rakkaus on ollut Samantha, jota hän on suudellut kerran. Aelitalla ja Oddilla on myös sanottu olevan jotakin, mutta se on fanfictionia. He ovat kyllä monesti lennähtäneet päällekkäin Lyokossa, mutta se on tapahtunut joko Oddin pelastaessa Aelitaa tai vahingossa. Aelita ja Odd ovat kyllä suudelleet, mutta vain siksi, että Sissin kätyrit Herb ja Nicolas oltaisiin saatu pois tehtaasta. Oddilla ja Sissilläkin on myös sanottu olevan jotain, vaikka he ei eivät pidä toisistaan.

Yumi Ishiyama 
Yumi on sarjan alussa 14-vuotias tyttö. Yumi on kohtuullisen hyvä koulussa, mutta Lyokon vuoksi hän joutuu lintsaamaan, ja tämän vuoksi numerotkin laskevat. Rehtori oli kerran jo uhannut erottaa Yumin, mutta Yumi pelasti itsensä täpärästi. Yumi on ainoa tiimistä, joka ei asu sisäoppilaitoksessa.

Heti sarjan alussa tulee selväksi, että Yumi pitää Ulrichista ja Ulrich hänestä, mutta he eivät kuitenkaan myönnä sitä.

Yumi on Lyokotaistelijoista toiseksi vanhin William mukaanlukien. Yumi on syntynyt Japanissa, mistä hänen nimensäkin tulee, ja hänen perheensä muutti Ranskaan, kun hän oli vielä pieni. Yumilla on pikkuveli nimeltään Hiroki. Hän on saanut perinteisen japanilaisen kasvatuksen, ja hän kunnioittaa vanhempiaan suuresti. Yumi arvostaa juuriaan ja suunnittelee muuttavansa takaisin kotimaahansa vanhempana.

Yumi muistuttaa Lyokossa Geishaa, ja hänellä on aseena viuhka, joka vaihtuu toisella tuotantokaudella kahteen viuhkaan. Yumi yleensä heittää viuhkaa kuin shurikenia. Yumilla on supervoimana telekinesia, jolla hän pystyy nostamaan kiviä tai jäälohkareita tai muita Lyokosotureista.

Yumin ulkonäkö kuvastaa hänen varovaista luonnettaan. Hänellä on aina mustat vaatteet, ja hän on usein etäinen. Yumi yrittää oppia tuntemaan ihmiset ennen kuin avautuu heille. Kun hän luottaa johonkuhun, hän osoittaa pettymätöntä uskollisuutta. Se tekee Yumista luotettavan ystävän ja hän samalla osoittaa, ettei ulkonäköön kannata aina uskoa.

William Dunbar 
William Dunbar tulee mukaan sarjaan toisella tuotantokaudella. Iältään William on sarjan alussa 14-vuotias, ja hän on samalla luokalla Yumin kanssa. Aluksi hän on vain sivuhenkilö, mutta kolmannella tuotantokaudella hänestä tulee yksi päähenkilöistä. Williamilla on mustansiniset pöyheät hiukset. Ensimmäisellä Lyoko-matkallaan hän joutuu X.A.N.A:n valtaan ja jää Lyokoon tämän palvelijaksi.

Aseenaan Williamilla on Lyokossa supersavu, mustaa savua ja iso miekka. William ilmestyy monta kertaa Aelitan perään, koska hän yrittää pudottaa tytön digimereen saadakseen Aelitan isän esiin ja tuhottua hänet. X.A.N.A. käyttää Williamia tuhotakseen luojansa, Franz Hopperin. Aelita on melkein aina onnistunut välttämään Williamin kun tämä on hyökännyt. Williamilla on myös outo, matala ääni ollessaan Xanan vallassa. William on vahva Lyokossa; hänen vastustajansa kaatuvat yhdestä iskusta. Kolmannen kauden lopussa Williamista tulee X.A.N.A.n orja, ja hän saa uuden mustan asun, joka oli valkoinen ennen sitä ja X.A.N.A:n merkin rintaan. Jaksossa Maan pinnalla William saadaan pois Lyokosta ja X.A.N.A:n vallasta. William on myös viimeinen henkilö jonka X.A.N.A valtasi.

William on ihastunut Yumiin, mutta Yumi ei pidä hänestä enää 3. ja 4. tuotantokaudella.

Muut henkilöt

Elisabeth "Sissi" Delmas 
Sarjan alussa 13-vuotias Sissi on rehtorin tytär. Hän on ihastunut Ulrichiin ja yrittää saada kaikin keinoin Ulrichin omakseen, mutta ei ikinä onnistu. Sissi yrittää myös päästä porukkaan mukaan, mutta tämäkään ei onnistu. Sissi on suudellut Ulrichia kaksi kertaa. Hän on ollut kerran Hopperin hallinnassa ja antanut heille tietoja Hopperista. Hän sai Lyokosotureiden salaisuuden selville viimeisessä jaksossa, mutta unohti sen viimeisen aikahypyn jälkeen. Sissi myös yleensä pyytää jotain isältään, joka ei aina kuitenkaan suostu, mutta Sissi saa yleensä isänsä suostuteltua, ja on muutaman kerran auttanut Lyokosotureita. Sissistä piti tulla yksi Lyokosotureista, mutta pelättyään hän petti muut heti X.A.N.A.:n ensimmäisessä hyökkäyksessä kertomalla opettajille tehtaasta ja supertietokoneesta. Hänet oli helppo erottaa ryhmästä, sillä hän ei ollut ehtinyt vielä mennä Lyokoon, eikä hän näin ollen muistanut aikahypyn jälkeen mitään.

X.A.N.A. 
X.A.N.A on tekoäly, joka yrittää päästä ulos supertietokoneesta ja vallata maailman. X.A.N.A oli alun perin Franz Hopperin luoma Multiagenttijärjestelmä, jonka piti alun perin olla osa sotilasprojekti "Carthagoa" jonka tarkoitus oli tuhota "Carthago" eli estää vihollisjoukkojen yhteydenpito. X.A.N.A:n ohjelmassa oli kuitenkin bugi ja jatkuvien Franzin tekemien aikahyppyjen seurauksena se saavutti tietoisuuden ja kehittyi niin voimakkaaksi että siitä oli tulossa vaara ihmiskunnalle. Xana pystyy vaikuttamaan ulkomaailmaan Lyokon tornien kautta. Xana yrittää myös saada Aelitan muistista Lyokon avaimet ja päästä supertietokoneesta. Aelita kuolee, jos Xana saa kaiken muistin. Xanan aseena ovat hirviöt, kuten blokki, tarantella, megatankki, kankrella, rapu, manta, herhiläinen, matelija, ja meduusa, joita vastaan Lyokosoturit taistelevat Lyokossa. Meduusa pyrkii varastamaan Aelitan muistin käyttämällä Xanan luomia lonkeroita, joilla se voi saada Aelitan X.A.N.A:n valtaan Lyokossa. Myöhemmin mukaan tulee muitakin hirviöitä. William oli yksi X.A.N.A:n pahimmista aseista, kunnes se menetti hänet. Viides sektori on X.A.N.A:n koti. X.A.N.A kuitenkin tuhottiin lopulta jaksossa 94. X.A.N.A.n aktivoima torni on punainen.

X.A.N.A. itse esiintyi vain jaksossa "Kummituskanava".

Franz Hopper 
Franz Hopperin oikea nimi on Waldo Schaeffer. Hän on Aelitan isä, joka on luonut Lyokon. Franz loi X.A.N.A.:n, mutta hän lopulta menetti sen hallinnan, jolloin hän ei enää mahtanut X.A.N.A:lle mitään. Jeremy, Yumi, Aelita, Odd ja Ulrich yrittävät toisinaan etsiä tietoa Aelitan isästä viidennestä sektorista. Jaksossa "Väärissä käsissä" paljastui että Hopper on vaimonsa Anthean tyttönimi. Kun Aelita muutti isänsä kanssa Kadicin koulun lähettyville, Franz halusi aloittaa kaiken alusta. Kun Franz on Waldon keskimmäinen nimi, jolloin tuli Franz Hopper ja hän ollut ennen Susan Hertzia fysiikan opettaja. Franz Hopper kuolee jaksossa Viimeiseen pisaraan.

Jim Morales 
Jim Morales on Kadicin koulun liikunnanopettaja. Jim on ollut monessa työpaikassa, esimerkiksi Salaisessa palvelussa. Jos häneltä kysyy jotakin hänen nuoruuteensa liittyvää, hän sanoo: "En halua puhua siitä" (Ellei ole kyse hänen skeittaamistaidoistaan, mutta sille ei löydy yleensä aikaa). Jimistä tulee osa Lyokosotureista jaksossa Koodi: Maa, mutta unohtaa kaiken aikahypyn jälkeen. Samassa jaksossa Jim oli saada liikunnanopettajan työstään potkut, mutta sai lopulta pidettyä paikkansa. Jim on myös näytellyt "Paco, diskon kuningas"-elokuvassa, josta Odd tykkää. Sarjan aikana Jim muistelee usein muita työpaikkojaan termillä: "Tästä tulee mieleen kun olin töissä...". Koulun rehtori yleensä määrää Jimin valvomaan jälki-istuntoa.

Jean-Pierre Delmas 
Jean-Pierre Delmas on Kadicin koulun rehtori ja Sissin isä. Hänellä on usein ongelmia Jimin kanssa, kun tämä väittää, että Lyokosotureilla on jotain meneillään. Jean-Pierre on käynyt tehtaalla pari kertaa.

Nicolas Poliakoff 
Nicolas Poliakoff, 14 vuotta, on Kadicin koulun huonoin oppilas. Hän saa kokeesta aina hylätyn. Nicolas on hyvä soittamaan rumpuja. Hän kuuluu Sissin ns. jengiin.

Herb Pichon 
Herb on Kadicin koulun toiseksi viisain oppilas. Hän tahtoisi olla Jeremyä parempi. Herb on rakastunut Sissiin ja kuvittelee heidän olevan yhdessä. Sissi ei kuitenkaan halua olla Herbin kanssa yleensä Herbin finnien takia. Herb on hermostunut siitä, että hänen finneistään puhutaan tai niitä arvostellaan. Herb kuuluu Nicolaksen kanssa Sissin ns. jengiin.

Xanan hirviöt

Maahirviöt 
 Kankrella (Kankrelat)
 Megatankki (Megatank)
 Rapu (Krabes)
 Blokki (Block)
 Tarantella (Tarantula)
 Matelija (Creeper)
 Kolossi (Kolossus)

Lentävät hirviöt 
 Herhiläinen (Hornet)
 Manta (Manta)
 Meduusa (Scyphozoa) Meduusa on yksi Xanan hirviöistä. Meduusan tehtävänä on viedä jonkun muisti, muuttaa joku pahaksi, tai sitten tartuttaa johonkuhun virus. Meduusa ei pääse materiaaliasoitumaan johonkin sektoriin, kun taas muut hirviöt pääsevät. Meduusan on itse matkustettava siihen paikkaan, mihin aikoo mennä. Meduusa käy usein Aelitan kimppuun jotta tämä saisi Aelitan muistin. Jaksossa 28 Kartoittamaton alue (Uncharted territory), Meduusa esiintyi ensimmäisen kerran. Jaksossa 65 Viimeinen kierros (Final round) Meduusa kävi Williamin kimppuun ja muutti hänet pahaksi.

Suhteet

Yumi & Ulrich 
Yumilla ja Ulrichilla on vaihteleva suhde. Suhdetta häiritsevät Sissi, joka on ihastunut Ulrichiin, William, joka on ihastunut Yumiin, sekä muita yksittäisiä sotkuja. Monien vaikeuksien jälkeen Yumi halusi olla vain ystäviä Ulrichin kanssa, mutta heidän suhteensa on silti näkynyt monessa jaksossa esim. Skidbladnir, jossa Yumi nojasi Ulrichiin (Ulrich nukkui ja Yumi oli valveilla). Yumi ja Ulrich tapasivat koulun liikkasalissa itsepuolustustunnilla. Heidän taistellessaan tunnilla, he kaatuivat vahingossa lattialle päälleikkäin, ja punastuivat molemmat. Ulrich hävisi tunnilla ja he päättivät ottaa uusintaottelun ja se päättyi tasapeliin. (Jakso: Xana herää osa1)
Jaksossa Rutiinilla Yumi ja Ulrich olivat melkein suutelemaisillaan, mutta Jeremy käynnisti juuri silloin paluun menneisyyteen, eivätkä he ehtineet sen pitemmälle. Taas koulun pihalla he juttelivat asiasta ja Yumi pyysi ettei Ulrich kertoisi muille mitä tapahtui. Yumi on kyllä tapahtuman jälkeen suudellut Ulrichia poskelle.

Jeremy & Aelita 
Jeremy ihastui Aelitaan heti ensisilmäyksellä, kun Jeremy käynnisti supertietokoneen. Jeremyn ja Aelitan suhde on vahvistunut sarjan myötä. He ovat myös suudelleet, vaikka ensimmäinen "Jeremy", joka suuteli Aelitaa, olikin XANAn luoma polymorfinen aave (jaksossa: XANAn suudelma). Aelita kuitenkin huomasi tämän, ja myöhemmin suuteli Jeremya.

Oddin suhteet 
Oddilla on ollut monta "suhdetta", joista kenties merkittävin oli Samanthan kanssa. Myös Brynjalla on ollut hyvät mahdollisuudet Oddin suhteen, mutta hän unohti Oddin. Oddilla ja Aelitalla on sanottu olevan jotakin, mutta se ollut fanfictionia. Odd ja Aelita ovat kyllä monesti kaatuneet tai lentäneet toistensa päälle, mutta se on tapahtunut Oddin pelastessa Aelitaa tai vahingossa. Aelita ja Odd ovat kyllä suudelleet, mutta vain huijatakseen Sissin "kätyrit" pois tehtaasta. Oddilla ja Sissillä on myös ollut jotain, vaikka Odd haukkuukin Sissiä "aivottomaksi kanaksi". Odd on kyllä kutsunut Sissiä "kauniiksi kuin perhonen", ja samassa jaksossa hän iski Sissille silmää. Sissi on myös antanut pusun Oddille.

William & Yumi 
Williamilla ja Yumilla on ollut jonkinmoinen suhteentapainen, mutta Yumi on koko ajan pitänyt Ulrichista (vaikka ei ollut aina itse varma siitä). Suurimmaksi osaksi tämä suhde on perustunut vain väärinkäsityksiin. Vaikka William välittää Yumista, hän myös auttaa monesti Ulrichia. Yumi ja William eivät ole suudelleet. Yumi on kyllä suudellut Williamia poskelle Ulrichin nähden jaksossa "ystävänpäivä", kun William toi hänelle kukkia.

Ulrich & Sissi 
Ulrichilla ja Sissillä ei ole sen suurempaa suhdetta, vaikka Sissi on parikin kertaa pussannut Ulrichia. Sissi on ihastunut Ulrichiin, mutta Ulrich taas ei ole Sissistä kiinnostunut. Joissakin jaksoissa kuitenkin on Ulrich punastunut Sissin pussatessa häntä poskelle. Sissi yrittää saada Ulrichin puolelleen, mutta ei ole siinä menestynyt. Ulrich on kerran pussannut Sissiä, mutta tämä Ulrich oli oikeasti polymorfinen aave. (jaksossa "XANAn suudelma".)

Skidi, virtuaalimaailman sukellusvene Skidbladnir 
Skidi eli Skidbladnir on Jeremyn ja Aelitan luoma "sukellusvene" jolla Lyoko-soturit voivat matkata Digimeressä (verkkoon). Skidi kantaa mukanaan neljää navskidiä, jotka voivat irtautua Skidistä ja joilla Odd, Yumi ja Ulrich tappavat Digimeren hirviöitä. Näihin kuuluvat Kalanruodot, Hait, Saksetit ja joskus jopa William. Skidiä ohjaa Aelita. Skidbladnir on väriltään enimmäkseen harmaa, mutta siinä on vivahteita violetista ja pinkistä. X.A.N.A yrittää tuhota Skidin, jolla Lyokosoturit pääsevät X.A.N.A.n luomiin kopioihin Lyokosta. Skidi kuitenkin tuhoutuu jaksossa, jolloin William pääsee maahan omilla kyvyillään, ei X.A.N.A:n hallitsemana. Skidiä pidetään viidennessä sektorissa.

Nimi Skidbladnir tulee skandinaavisen mytologian tarustosta ja alkuperäisessä muodossaan (Skíðblaðnir) tarkoittaa parasta laivoista.

Jaksoluettelo

Pilotit

Ensimmäinen tuotantokausi

Toinen tuotantokausi

Kolmas tuotantokausi

Neljäs tuotantokausi

Ääninäyttelijät

Suomenkieliset

Lähteet 

Ranskalaiset animaatiosarjat
Tietokoneanimaatiosarjat
2000-vuosikymmenen piirrossarjat
Seulonnan keskeiset artikkelit
France Télévisionsin televisio-ohjelmat